बाइडेन के बेटे हंटर पर शक, जो खुद ड्रग्स लेने की बात कबूल कर चुके हैं
White House Drug Scandal Hunter Biden Connection अमेरिकी राष्ट्रपति के ऑफिशियल रेसिडेंस व्हाइट हाउस में रविवार रात मिला व्हाइट पाउडर और कुछ नहीं बल्कि नशीला पदार्थ कोकीन था।
अमेरिकी राष्ट्रपति के ऑफिशियल रेसिडेंस व्हाइट हाउस में रविवार रात मिला व्हाइट पाउडर और कुछ नहीं बल्कि नशीला पदार्थ कोकीन था। यह दावा अमेरिकी अखबार ‘वॉशिंगटन पोस्ट’ ने मंगलवार रात किया। इस मामले की जांच सीक्रेट सर्विस की टीम कर रही है।
3 दिन पहले रविवार को यह पाउडर व्हाइट हाउस की लाइब्रेरी में पाया गया था। इसके बाद व्हाइट हाउस का लाइब्रेरी वाला हिस्सा कुछ देर के लिए खाली भी कराया गया था। सोमवार को इस पदार्थ की जांच शुरू हुई और अब इसके कोकीन होने की पुष्टि हुई है।
ऑफिशियल स्टेटमेंट नहीं
‘न्यूयॉर्क पोस्ट’ की रिपोर्ट में जांच दल में शामिल एक फायर फाइटर के हवाले से कहा गया- हमने पाया कि वो व्हाइट पाउडर कोकीन हाइड्रोक्लोराइड था। हमने इसे बरामद करने के बाद बैग में डाला और बाहर ले गए।
अखबार ने जब इस बारे में सीक्रेट सर्विस से बातचीत की तो उन्होंने कहा- फिलहाल, जांच जारी है। लिहाजा, कोई कमेंट करना सही नहीं होगा।
वहीं सीक्रेट सर्विस के स्पोक्समैन एंथनी ग्लेमी ने वॉशिंगटन पोस्ट से कहा- अभी इस पाउडर के कुछ और टेस्ट किए जाने हैं। इसके बाद ही तय हो पाएगा कि ये कोकीन ही है या कुछ और।
बाइडेन के बेटे हंटर पर शक
रिपोर्ट में कहा गया है कि घटना के वक्त प्रेसिडेंट बाइडेन व्हाइट हाउस में नहीं थे। वो फैमिली के साथ वीकेंड पर कैम्प डेविड में मौजूद थे। जांच एजेंसियों के सामने सबसे बड़ा सवाल यह है कि ये पदार्थ चाहे जो भी हो, आखिर व्हाइट हाउस में पहुंचा कैसे? सीक्रेट सर्विस की एक टीम हर रोज व्हाइट हाउस की जांच करती है और उसने ही यह पाउडर बरामद किया था।
प्रेसिडेंट बाइडेन के बड़े बेटे हंटर (53) पर ड्रग्स लेने समेत कई आरोप लगते रहे हैं। कई रिपोर्ट्स में कहा गया है कि हंटर कोकीन लेते हैं। शुक्रवार को पिता के साथ कैम्प डेविड जाने से पहले हंटर व्हाइट हाउस में ही थे। मंगलवार को यह फैमिली व्हाइट हाउस लौटी।
शक की वजह खुद का संस्मरण
